Kamu bisa jelasin ke aku soal Aikoku Koshin dalam bahasa melayu?

Lagu Aikoku Kooshin merupakan sebuah lagu kegemaran kebangsaan Jepun yang dinyanyikan secara meluas sebelum Perang Dunia Ke-2.

Berupa lagu jenis perarakan yang indah, ceria dan bersemangat, di bawah polisi Mobilisi Awam Semangat Rakyat yang telah diputuskan oleh Kabinet Jepun pada Ogos 1937, iklan gubahan lagu ini dikeluarkan oleh Bahagian Maklumat Kabinet yang telah ditubuhkan pada tahun yang sama sebagai 'lagu rakyat yang patut digemari rakyat selama-lamanya'. Syarat yang ditetapkan ialah isi kandungannya mesti berkisar tentang sanjungan terhadap keadaan sejati Jepun, penyataan simbol kehidupan abadi dan impian empayar Jepun, serta apa yang membantu kebangkitan semangat rakyat. Ia disiarkan dalam Balada Rakyat.

Sebanyak 57,578 pernyertaan diterima, namun lirik yang ditulis oleh Morikawa Yukio yang menguruskan perniagaan percetakan di Sakaemachi, Tottori telah terpilih. Walau bagaimanapun, disebabkan pengubahsuaian oleh juri, lirik asalnya hampir secara keseluruhannya diubah. Berlaku perselisihan pendapat mengenai corak pengubahsuaian lirik itu antara dua orang juri yang tidak berkesudahan sehingga akhir hayat. Sebanyak 10,000 penyertaan bagi gubahan muzik bagi lirik itu. Namun, muzik yang digubah oleh Setoguchi Tokichi, mantan ketua orkestra muzik tentera laut yang terkenal dengan gubahan lagu perarakan kapal perang telah dipilih.

Pada 24 Disember 1937, lagu ini pertama kali dimainkan di Pejabat Perdana Menteri sebagai persembahan dalam Bahagian Maklumat Kabinet. Dua hari kemudian, ia dimainkan di hadapan khayalak ramai di Dewan Orang Ramai Hibiya.